1949ko Landetako basoaren sutea

1949ko Landetako basoaren sutea urte hartako abuztuaren 19tik 25raino Gaskoiniako Landetan izan zen. Baso-sutearen ondorioz, 52.000 ha, horietatik 25.000 Landetako basoarenak, erre eta 82 lagun hil ziren. II. Mundu Gerraren ostean basoen egoera oso kaskarra zen, eta suebakiak landaretzak janak zituen.https://www.argia.eus/efemerideen-kanala/landetan-sute-erraldoia-piztu-zen  Europa osoko sute modernorik hilgarriena izan zen. Suteak Girondako Cestas, Saucats, Marcheprime eta Mios udalerriak errautsi zituen.

Abuztuaren 19an Saucatseko Le Murat auzoan sortu zen, arratsaldeko ordubata inguruan. Ikerketaren arabera, Pioton izeneko zerratokian langile baten zigarroak sortu zuen. Laster hedatu zen eta Lagune du Merlen kokaturiko suebakiak ezin zuen bere lana bete.

Haizeak sutea zabaldu eta hilaren 20ko arratsaldeko hirurak aldean zakar jo zuen. Garrek 200 metroko luzera ere izan zuten eta su-ekaitzak gogor jo zuen suhiltzaileen kontra. Haizea baretu zenean, sutea amatatzeko gai ziren.

1949ko abuztuaren 25an, Landetako basoaren sutea itzaltzea lortu zuten azkenean.https://www.argia.eus/efemerideen-kanala/landetako-basoaren-sutea-itzaltzea-lortu-zuten-azkenean

 Erreferentziak 

 Kanpo estekak 

Kategoria:Suteak
Kategoria:1949 kirolean
Kategoria:Girondako historia
Kategoria:Frantziako hondamendi naturalak